open-index/open-wikipedia-markdown huggingface dataset:
Ivri (lingua)

**Ivri** (עִבְרִית, *Ivrit;* ance *Hebre* o simil en multe linguas) es un lingua semitica de la familia de linguas afroasiatica. Cultural, lo es reconoseda como la lingua de la popla ivri (iudi e xameri). En sua forma moderna, ivri es parlada par la plu de la sete milion persones en Israel. Con arabi, ivri moderna es un de la du linguas ofisial de Israel.

Ivri clasica ia es usada per prea o studia en comunias iudi tra la mundo per plu ca du mil anios. La cor de la Biblia iudi es scriveda en ivri clasica, spesial en un dialeto cual ia flori sirca la sentenio 6 ace, en la eda de la esclui a Babilonia.
Scandinavia

**Scandinavia** es la nom de la penisola en Europa ce inclui Noria e Sveria. La plu de persones inclui ance Danmarc, car la popla e lingua dansce ave la mesma orijinas como la popla e linguas norsce e svensce. Alga persones inclui (per razonas cultural e istorial) Suomi, Island, Faroiar, e an Gronland. Oji, esta nasiones ave bon relatas political, economial, e sosial. Tota de los es membros de la Consilio Nordica.
Elas roman

**Elas roman** es la periodo de la istoria de Elas, seguente la vinse roman en la batalia de Corintia en 146 aec asta la reinstitui de la site de Bizantio e sua eleje par Constantino 1 como la capital de la Impero Roman en 330.

## Bibliografia
*Maria Domitilla Campanile: Il mondo greco verso l'integrazione politica nell'impero, in: Storia Einaudi dei Greci e dei Romani, vol. 8, Il Sole 24 ORE, Mediolani 2008, p. 839-856.
*Adalberto Giovannini: La disintegrazione politica del mondo ellenistico, in: Storia Einaudi dei Greci e dei Romani, vol. 8,  Il Sole 24 ORE, Mediolani 2008, p. 745-772.
* Erich S.Gruen: Egemonia romana e continuità ellenistiche, in: Storia Einaudi dei Greci e dei Romani, vol. 8, Il Sole 24 ORE, Mediolani 2008, p. 773-801.
*JeanLouis Ferrary: La resistenza ai Romani, in: Storia Einaudi dei Greci e dei Romani, vol. 8, Il Sole 24 ORE, Mediolani 2008, p. 803-837.
Txacra

En induisme e alga cultures relatada en Asia, on crede ce la **txacras** es nodas de enerjia (spirital o biofisical) cual esiste en la corpo umana. La nom veni de la parola sanscrito चक्रं *cakraṃ*, cual sinifia un rota ("la rota de vive").

## La sete txacras fundal
Joan Calvin

**Joan Calvin** (10 julio 1509 - 27 maio 1564) ia es un teolojiste franses en la Reformi protestantiste. El ia es la figur plu importante en la developa de la calvinisme.
Sentenio 6 aec

La **sentenio ses aec** es la periodo entre la anios 600 e 501 aec (ante la eda comun).

## Avenis

## Persones importante

## Inventas, descovres, e introduis
Istoria militar de Italia en la Gera Mundal Du

La **istoria militar de Italia en la Gera Mundal Du** ave como cualia xef la falis diversa e la colasa en setembre 1943 de la parte political/militar de la stato par causa de la improvisa con cual la pais ia entra a la gera, la noncapasia de la ierarcias militar e political, e la debilia de la strutur sosial e economial.
Sindicato Vertical

La **Organiza Sindicatiste Espaniol** (espaniol: *Organización Sindical Española*) ance conoseda como **Sindicato Vertical** (*Sindicato Vertical*), ia es la sola sindicato legal en la Espania de Franco e la composante xef de la Move Nasional (*Movimiento Nacional*).
Dominique Venner

**Dominique Venner** (16 april 1935 - 21 maio 2013) ia es un istoriste, jornaliste e esajiste franses. Venner ia es un membro de la "Organiza armada secreta" e la fundo de "Europa-Ata". Plu tarda, el ia deveni un nasionaliste per la raza blanca e un promovor contra migrantes e omosesalia, ante retira de politica per foca sur un carera como un istoriste. A 21 maio 2013, el ia suiside en la catedral de Nosa Dama de Paris.

## Lias esterna
* Tradui a engles de sua blog ultima
* Dominique Venner: Un samurái de Occidente
*  Dominique Venner, ¡presente!
*  Se inmoló el último héroe: Dominique Venner
* Dominique Venner y el destino de Europa
Numero e

La **numero e** es un de la constantes matematical la plu importante. Lo es aprosima egal a 2,71828, cual apare en multe justas diferente en matematica. Ance lo es la base de logaritmos natural.
Funsiona de un variable real

En analise matematical, e aplicas en jeometria, matematicas aplicada, injenia e siensas natural, un **funsiona de un variable real** es un funsiona de cual la domina es la numeros real ℝ, plu esata la sucolie de ℝ per cual la funsiona es definida.
Rosalía de Castro

**Rosalía de Castro**, naseda en Santiago de Compostela la 24 febrero 1837 e morida en Padron la 15 julio 1885, es un de la scrivores xef en galego e ance de la *Rexurdimento* galego en la sentenio 19.

## Lia esterna
* Adio rios, adio fontes
E-Prime

**E-Prime** (lo sinifia **English Prime**) es un modo de parla engles sin usa la verbo "es", en engles *to be*, en alga modo (*be*, *is*, *am*, *are*, *was*, *were*, *been*, *being* ). En loca, un parlor o un scrivor de E-Prime usa verbos diferente como "deveni" (en engles *to become*), "permane/resta" (*to remain*), e "egala" (*to equal*) o los pote organiza la frase par mostra cual o ci fa la ata. Per esemplo, en E-Prime, un scrivor ta cambia la declara *Mistakes were made* = "Eras ia es fada" a *Joe made mistakes* = "Joe ia fa eras". Esta cambia en parla revela un ator (Joe) en cuando la forma presedente ia nega la ator. La usores de E-Prime ta considera ce la frase cambiada es plu sufisinte.

## Razonas de E-Prime
D. David Bourland, Jr. prima ia proposa E-Prime en 1965. Bourland ia studia Semantica Jeneral en la pasada. La idea xef de la Semantica Jeneral es ce umanas pote sola sabe cual los oserva e esperia cuando los vide, oia, toca, senti par sabor, odori, pensa, e senti, e en plu, la oservas e la esperias pote influe la oservas e la esperias futur. Car cadun ave esperias diferente de la otras, la comprendes de la esperias es ance diferente.

Studiantes de Semantica Jeneral e usores de E-Prime sujeste ce un espresa como *This cat *'is** soft'' ("Esta gato **es** suave") omete otra atribuidas, e implica ce la "ojeto" esterna de la gato es la "mesma como" la esperia interna de "es suave". En loca, usores de E-Prime dise ''This cat **feels** soft TO ME''("Esta gato **pare** suave A ME") per recolie de la seguintes:
# Ce sua esperia de "es suave" envolve e la "ojeto" esterna nomida "gato" e la oios, manos, serebro e [[sistem de nervos]] de la oservor.
# Ce un otra person ta pote esperia aspetas diferente de la gato.
# Ce un person ta pote esperia un cosa diferente en un tempo diferente o en situas diferente (per esemplo, la gato pote raspa los, o pare umida, o es covreda con tera.)

E-Prime e Semantica Jeneral no es linguas o formas de engles diferente. En loca, los furni modos diferente de pensa e de parla de la mundo.

Linguas como [[Arabi (lingua)|arabi]], [[Turces (lingua)|turces]], e [[cantones]], an si los no ave un verbo unica per "es", ave la idea de "es". Per esemplo, un parlor de **elefen''' pote dise "Esta poma es roja". Un parlor de arabi ta pote dise "Esta poma roja". La majoria de linguas pote es usada per vosi la idea de un roja poma. Un usor de E-Prime pote sola dise ce "Esta poma pare roja a me" per recorda ce "vide de roja" envolve e la poma e la oio e serebro, etc, de la person regardante la poma.

Multe enseniores de engles coraji de studiantes usa verbos otra ca "es". Per los, la usa de verbos plu ativa fa un obra scriveda plu clar e plu interesante. Esta enseniores vole refina obras scriveda par sua studiantes, e no vole nesesada promove la ideas de Semantica Jeneral o E-Prime.

## Notas
Velia Grande Du

La **Velia Grande Du** ia es un move per revive la relijio cristian en la sentenio 19 temprana en la Statos Unida de America, cual ia espresa un teolojia arminian cual dise ce  tota persona pote es salvada tra avenis emosiosa nomida *revivals* ("revives").

Lo ia enscrive miliones de membros nova, e ia developa a un ramo nova de cristianisme. Multa convertidas ia crede ce la velia ia anunsia un eda nova - un crede nomida milenialisme - e la ariva de un rena nova de dio. La Velia Grande Du ia motiva la developa de multe moves reformida, cual intende remedia la malia de la sosia ante la Veninte Du de Jesus Cristo.

Un person importante de La Velia Grande Du ia es Alexander Campbell.
Frato

Un **frato** representa un cuantia cual no es un intero. Cuando on scrive fratos, on mostra un numero con un linia a su otra numero, pd **<math>\tfrac{1}{4}</math>** o **** o **1/4**. La numero a sur es la divideda e mostra cuanto partes on ave e la numero a su, la dividente, mostra la numero entera de partes
Constante matematical

Un **constante matematical** es un numero spesial, usual un numero real, cual es "interesante en alga forma".

## Vide ance
* Numero e
Alexander Campbell

**Alexander Campbell** (12 setembre 1788 - 4 marto 1866) ia es un gidor temprana de la Velia Grande Du de la promove relijios clamada Promove de Restora o Promove Stone-Campbell.
Larinje

La **larinje** es un organo en la colo, situada entre la farinje e la tracea. Lo ave du roles xef: proteje la via de aira e produi la vose.

## Anatomia
La larinje es composada de cartilajes, ligamentos e musculos. La cartilajes la plu importante es:

* Cartilaje tiroide: La cartilaje la plu grande, cual formi la "pomo de Adam" en omes.
* Cartilaje cricoide: Un anelo de cartilaje su la cartilaje tiroide.
* Cartilajes aritenoide: Du cartilajes peti, formida como piramides, cual controla la move de la cordas vosal.

La cordas vosal es du plias de texeda musculosa e membranosa cual estende tra la larinje. La spasio entre la cordas vosal es nomida la glote.

## Funsiona
Proteje la via de aira: Cuando on engoli, la epiglote, un ala de cartilaje a la culmina de la larinje, clui la abri de la larinje per preveni ce comedas e bevidas entra a la pulmones.

Produi la vose: Cuando on parla o canta, aira es forsada de la pulmones tra la glote. La cordas vosal vibra, produinte sonas. La altia de la sona depende de la tensa e longia de la cordas vosal, cual es controlada par la musculos de la larinje.

## Maladias
Alga maladias pote afeta la larinje, incluinte:

* Larinjite: Un inflama de la larinje, cual causa un vose ru o asente.
* Nodulos vosal: Crese peti e noncanserosa sur la cordas vosal, cual pote causa un vose ru o asente.
* Canser de larinje: Un canser cual comensa en la selulas de la larinje.
Nestorianisme

**Nestorianisme** es la crede cristolojial cual asentua un distingui entre la natures umana e divin de de la person divin, Iexu. Lo ia es creada par Nestorio, patriarca de Constantinopoli de 428 a 432, influeda par la studias de Nestorio su Teodoro de Mopsuestia en la Scola de Antiocia.
Vici

Un **vici** es un loca de rede cual permete sua lejores crea e cambia la pajes, usante sola sua surfador. Pajes de rede es usual scriveda en HTML, un lingua alga complicada. En un vici, par contrasta, on cambia la pajes usante un lingua de marca multe simplida, o an un editador cual mostra direta la aspeta tipografial de la pajes (ance nomida "wysiwyg", de la engles "what you see is what you get" - "cual tu vide es cual tu ave").

Vicis es comun usada per crea pajerias colaborda de comunias, per la manteni de notas personal, en redes de companias, e en sistemes per maneja sabes. Un de la vicis la plu bon conoseda es Vicipedia, un ensiclopedia grande, scriveda par se lejores.

Ward Cunningham, la developor de la programa prima de vici, "WikiWikiWeb", ia descrive lo como "la banco de datos enlinia la plu simple cual pote an opera".

La nom "vici" deveni de la parola hauaian "wiki" cual sinifia "rapida", car vicis es un modo rapida per crea pajes de rede.
Kurow

**Kurow** (*Kurów* [ˈkuruf]) es un vileta en Polsca sude-este, entre Pulawy e Lublin, a la Rio Kurówka. Lo es la capital de un *gmina* (comunia legal) nomada *Gmina Kurów,* en la provinsia de Lublin. La vileta ave 2804 persones (en 2007).

Kurow ia es fundada en 1185. A alga tempo entre 1431 e 1442, on ia dona a la vileta la diretos de la site, diretos fundada en la Lege de Magdeburg. Como un vila privata, lo ia es la sentro per comersa de comedas de la area ambiente. Alga fabricerias de pelo e cuoro ia es ance ala. En la sententio 16, Kurow ia es un de la sentros de Calvinisme, car multe persones de la Frates Polsce veni de ala. A 1660, la plu de la abitantes ia converti a arianisme.

Pos 1660, la istoria de la vila ia es partida con la otra partes de la area. En 1795, pos la parti tre de Polsca, Kurow ia es ajuntada a Osteraic. En 1809, lo ia deveni un parte de la Duxia de Warsawa. En 1815, el deveni parte de la Renia de Polsca. En la Revolta de Novembre, un batalia minor, la Batalia de Kurow, aveni, en cual la militaria polsce su la comanda de Jeneral Józef Dwernicki ia defeta la armada rusce. En 1870, en la Revolta de Janero, la vila ia perde final se carta, ce lo no ia retrae. De 1918, Kurow ia deveni denova un parte de Polsca.

A 9 setembre 1939, en la Gera de Defende de Polsca, cual es la nom en Polsca per la comensa de Gera Mundal 2, la vila ia es bombada multe par la Luftwaffe de Deutxland. Entre la ojetos destruida ia es un ospital nonmilitar (marcada par cruses roja), do multe vitimas ia mori. En Gera Mundal 2, Deutxland ia funda du campos de labora sclaval en la vila. En 1942, un geto minor ia es fundada. An tal, la plu de la polsces ci ia es prisonada en Kurow ia evade e ia junta se a grupos de la Armada Nasional cual ia es operante en la forestas prosima.
Republica de Adigeia

La **Republica de Adigeia** (rusce: *Республика Адыгея*) es un de la dudes-un republicas cual constitui Rusia.
Bactria

**Bactria** es nom antica per la area istorial de Asia sentral do aora es locada Afganistan, Pacistan, e Tadjicistan. Batria propre ia es a norde de la cadena de montes Hindu Cux, e sude de la Rio Amu Daria. La area ia es la loca de nase de Zaratustra e el ia ospita budisme ante deveni muslim en la sentenio 7.
Rasmus Lerdorf

**Rasmus Lerdorf** (naseda en novembre 1968) es un programor dansce-canadian. El ia crea la lingua de programi PHP. El ia es la sola autor de la du varias prima de PHP e ia partisipa en developa varias plu tarda con un grupo de otra developores incluinte Jim Winstead (autor de blo.gs), Stig Bakken, Shane Caraveo, Andi Gutmans e Zeev Suraski. El continua contribuinte a la projeta.
Banco de datos

Un **banco de datos** es un colie de datos, comun en un forma dijital.

Tipal, la datos es organizada en un manera cual modeli un parte de la mundo real – per esemplo, la disponablia de salas en oteles.
Retroacronim

Un **retroacronim** es un espresa spesial construida afin lo pare la orijina de un parola cual es – o sur cual on reclama ce lo es – un acronim. Autores inventa retroacronimes con un intende seria o umorosa. Retroacronimes pote es ance un spesie de etimolojia falsa o folcloral.
Sistem de maneja contenidas ueb

Un **sistem de maneja contenidas ueb** fasili la developa de pajerias e la maneja de sua contenidas. Entre tal sistemes la plu usada es WordPress, Joomla, e Drupal.

En engles, los es nomida "web content management system" (WCMS).
Sistem de stensil ueb

Un **sistem de stensil ueb** es un montur programal cual furni pajes ueb par pleni tenilocas en stensiles predefinida. Lo pote prende informas de un fonte de datos, o presenta informas relatada en multe pajes simil.

En engles, los es nomida "web template system" o "web template framework".
Traffic Giant

**Traffic Giant** es un jua de computador creada en 2000 par la compania de programa en Austria, JoWooD. La jua lasa la juor crea un laborante sistem de transporta en un site usante buses, trenes, trames, etc. La jua usa 2-D graficos isometral*.
Ofisia Abrida

**Ofisia Abrida** (OpenOffice.org) es un grupo de programas de ofisia otenable sin costa per sistemes varioso de opera de computador.

Un de sua programas es un editador de testo (clamada *Writer*), un competor capas de Microsoft Word. La coretador de spele es Hunspell cual ta pote opera con un disionario de lingua franca nova.

## Lias esterna
* Adirije ueb de Ofisia Abrida
Filo

Un **filo** es un fibre curvable de materia.

Filos metal es usada per suporta cargas e per porta siniales eletrical o telecomunical.

On cose o texe filos de otra materias per crea stofas como vestes.

Metaforal, cuando persones espetante sta en un linia (per entra, o simil), on nomi la linia un filo.
Asosia Universal de Esperanto

La **Asosia Universal de Esperanto** (**UEA**; esperanto: *Universala Esperanto-Asocio*) es la plu grande organiza internasional de parlores de esperanto. Sua presidente es Duncan Charters.

## Lia esterna
* Pajeria ofisial
Sentenio 15 aec

La **sentenio des-sinco aec** es la periodo entre la anios 1500 e 1401 aec (ante la eda comun).

## Avenis

## Persones importante

## Inventas, descovres, e introduis
Bandera de la SUA

La **bandera nasional de la [[Statos Unida de America]]** es composada de des-tre bandas orizonal, de largia egal, e de colores alternante roja e blanca, con un retangulo blu en la angulo sinistra superior cual conteni sincodes stelas peti e blanca con sinco puntos.

* La bandas representa la des-tre colonias orijinal.
* La retangulo blu representa la uni.

* La sincodes stelas representa la sincodes statos.
Inventa

Un **inventa** es un nova cosa cual algun ia fada ja. La computador ia es un inventa cuando el ia es prima fada. On dise ce el ia es "inventada". Nova cosas cual es fada o creada es clamada inventas. La auto es un inventa cual cadun conose.

Ideas es ance clamada inventas. Scrivores pote inventa persones, e a pos inventa un istoria sur los. Inventas es fada par inventores.

## Inventa (ata)
En la tempo, umanas ia inventa ja ojetos cual fasili vive. Per causa de esta, un sita "nesesada es la madre de inventa", ia es scriveda. La sita sinifia ce un manca de alga cosa ta debe inspira algun pro crear alga cosa per pleni acel vacua spasio. An tal, no tote la persones crede ce esta es vera. Los pensa ce tro de alga cosa pote condui en un inventa.

## Lias esternal
* (en engles) Lista de inventas importante de la PCT (Patent Cooperation Treaty) (sur la paje de rede de la WIPO)
Sentenio 21

La **sentenio dudes-un** es la periodo entre la anios 2001 e 2100 de la eda comun. El es la sentenio corente.

## Avenis

## Persones importante
 George Boere

## Inventas, descovres, e introduis
Mesoamerica

**Mesoamerica** es la rejion sentral de America, de Mexico sentral a Nicaragua, spesial como un rejion de sivilias antica e cultures nativa ante la ariva de la espanioles.
Arco roman de Medinaceli

La **arco roman de Medinaceli** es un esemplo unica de un arco de vinse roman monumental en Espania. Lo es situada en Medinaceli, Provinse Soria.
Pleton

**Georgius Gemistus** (elinica: Γεώργιος Γεμιστός; s 1355 – 1452/1454), plu tarda nomida Plethon (/ˈpliːθɒn, -θən/) o Pletho (/ˈpliːθoʊ/; Πλήθων), ia es un erudita elinica de filosofia neoplatonica. El ia es un de la abrivias xef de la revive de la aprende elinica en Europa ueste. En la anios morinte de la Impero Bizantian, el ia defende la reveni a la dios olimpian de la mundo antica.
Catedral de Angra do Heroísmo

La **Catedral de Angra do Heroísmo** (portuges: *Sé Catedral de Angra do Heroísmo*) es un catedral de la sentenio 16 locada en Sé, en la munisipa de Angra do Heroísmo, sur la isola de Terceira en la Asores.
Filolojia

**Filolojia** es la studia de la strutur e developa de parolas o linguas o la studia de un lingua en documentos scriveda.

## Vide ance
* Filolojia romanica
Catedral de Solsona

La **catedral de Solsona** es un catedral en Solsona, Catalunia. Lo es dedicada a la Virjin Bondiseda. La apside, en la stilo roman, es probable de la sentenio 12.
Catedral de Ibiza

La **Catedral de Nosa Seniora de la Nevas** (catalan: *Catedral de la Verge de les Neus*, espaniol: *Catedral de Nuestra Señora de las Nieves*) es la eglesa xef e catedral de la Site de Ibiza.
Felisia

La **felisia** es un estende de emosias o sentis cual resulte da la satisfia de desiras o la asentia de dole o triste. La felisia pote es ance la esperia de un bon cualia de vive o un pas interna. La oposa de la felisia es la tristia.

On ave embarcas diferente a la studia de la felisia e de sua causas, cual ia es usada par la filosofia, la relijio e la psicolojia. Persones ia xerca sempre la felisia e tan multe de la filosofistes e relijiosas ia dedica se a descovre sua causas e cual tipo de condui o stilo de vive aumenta nosa felisia. Esta pensores ia vide la felisia como lo cual nos clama oji cualia de vive, e no simple como un emosia. En esta sinifia la felisia es lo cual la elinicas antica ia clama eudaimonia, un terma ancora usada en etica. Per la emosias plu simple, la filosofistes ia prefere usa la parola plaser.

Car lo es difisil defini felisa, lo es ance multe difisil mesura lo. Psicolojistes ia developa metodos variosa, per esemplo la "Lista de benes de felisia de Oxford", per mesura la nivel de felisia de un individua. En esta, los inclui fatores e fisiolojial e psicolojial. En la rexercas, on encontra fatores como la envolve relijiosa o political, state sivil, relatas familial, eda, revenu, etc. 

La psicolojia positiva es un move resente de la siensa psicolojial cual asentua a la studia de la sania mental, contra la psicolojia plu tradisional cual studia sola la patolojias. Los lia felisia jeneral con emosias e ativias positiva.

La teoria de la economia de la cualia de vive sujeste ce mesuras de felisia debe es ajuntada a la indicadores economial plu tradisional, como la produi interna cru, la infla, etc. 

## Referes

:Filosofia e tecnolojia
Veda

Un **Veda** (sanskrito: वेद veda, "sabe", con la mesma orijina como "vide") es cualce de la scrivedas santa la plu antica en induisme, scriveda en sanscrito e conteninte imnos, filosofia, e gidas per rituos. Indus regarda la Vedas como *apauruseya*, cual sinifia "no de un umana", "supraumana", "nonpersonal", e "sin autor".

Vedas es ance nomida leteratur *sruti* ("cual es oiada"), cual distingui los de otra testos relijiosa, cual es nomida *smrti* ("cual es recordada"). Un Veda, per teolojistes indu ortodox, es considerada revelas videda par sajias antica pos medita intensa, e testos cual ia es conservada plu atendente de edas antica. En la epica indu, la Mahabharata, la crea de la vedas es atribuida a Brahma. La imnos vedal mesma aserta ce los ia es creada capasosa par *rishis* (sajias), pos es inspirada creosa, como un carpentor construi un caron.

Seguente tradision, Vyasa es la composor de la Vedas, ci ordinada la cuatro tipos de mantras en cuatro *samhitas* ("colies"). On ave cuatro vedas: la Rigveda, la Yajurveda, la Samaveda, e la Atharvaveda. Cada veda ia es suclasida en cuatro tipos de testos: la *samhitas* (mantras e bondises), la *aranyakas* (testos sur rituos, selebras, sacrifias, e sacrifias simbolin), la *brahmanas* (comentas sur rituos, selebras, e sacrifias), e la *upanishades* (testos discutente medita, filosofia, e sabe spirital. Algas ajunta un category sinco: la *upasanas* (adora).
Catedral de Leon

La **Catedral de San Maria de Leon** es un catedral locada en la site de Leon en la comunia autonom de Castelia e Leon. Lo ia es construida sur banios roman de la sentenio 2 cual, pos 800 anios, la re Ordoño 2 ia converti a un palasio.
Catedral de Sevilla

La **Catedral de San Maria de la Seja de Sevilla** es la catedral gotica cristian con la surfas la plu grande de mundo.
Introducere în istoria limbei și literaturei române

***Introducere în istoria limbei și literaturei române*** (Lingua Franca Nova: *Introdui a la istoria de la lingua e la leteratur romanian*) es un libro scriveda par Alexandru Philippide e publicada en 1888.

## Lias esterna
* La libro en pdf
Istoria literaturii române de la început până astăzi

***Istoria literaturii române de la început până astăzi*** ("Istoria de la leteratur romanian de la comensa asta oji") es un obra scriveda per Alexandru Piru e dedicada a la istoria de la leteratur romanian.

## Bibliografia
* Piru, Alexandru (1981) *Istoria literaturii române de la început până astăzi*, București: Editura Univers.
Istoria literaturii române. Compendiu

***Istoria literaturii române. Compendiu*** es un libro re la istoria de la leteratur romanian publicada per George Călinescu en 1945.

## Bibliografia
* Călinescu, George (1945) *Istoriei literaturii române de la origini până în prezent*.

## Lias esterna
* [La libro en pdf](https://web.archive.org/web/20171030184713/http://www.bp-soroca.md/pdf/Calinescu%20George%20-%20Istoria%20literaturii%20romane%20(Cartea).pdf)
East Sydney, New South Wales

**East Sydney** es un loca peti en la interna-este parte de Sydney, Australia. El es locada este de la Distrito de Comersia Sentral de Sydney seguente a Parce Hyde.

La suburbe resta plu parte como un area abital. En la stradas un pote trova multe restorantes con comedas variante. Comeda italian es la plu poplal, per ce East Sydney ia es la distrito xef per la comunia italian en la 1960s e 1970s, e la area aora ance ave la nom Little Italy.
Airoporto internasional de Narita

La **airoporto internasional de Narita** (成田国際空港 *Narita cocusai cuko, *nomada orijinal la airoporto internasional nova de Tokio, 新東京国際空港 *Xin Tokio cocusai cuco*) es un airoporto major de Japan. Con la airoporto Haneda, lo servi la areas urban de Tokio, Cauasaci, Iocoxama, Txiba, e Saitama.  La airoporto es en la sita de Narita en la provinse de Txiba.  Lo es 57.5 cilometres este de la stasion ferovial xef de Tokio.

La codigo IATA de airoporto es **NRT**, e la codigo ICAO es **RJAA**.

La airoporto ia es abrida a 20 maio 1978.
Linguas pomoan

La **linguas pomoan** es un familia de linguas perilida de la suprafamilia de linguas hocan, parlada en California norte a la costa de la Pasifica par la popla Pomo. Seguente la conta de 2000, 255 persones parla esta familia de linguas.

La nom "Pomo" deriva de un parola pomoan per "los ci abita a la buco de tera roja", cual ia es la nom de un vileta aora nomida Pomo. La tera roja pote refere a la depones de la mineral roja (magnesito), usada per perletas roja, o a la arjila roja (hematito) cual es minada en la area.

La plu de persones pomoan ia es mata par colonistes e militares american en la sentenio 19.

Ave sete linguas (o dialetos) en la familia:

*Pomo sude-este
*Pomo este
*Pomo norte-este
*Ramo ueste
**Pomo norte
**Grupo sude
***Pomo sentral
***Pomo sude
***Pomo sude-ueste (acc Kashaya, Kashia)
Acua lunal

**Acua lunal** es acua cual esiste en la luna. Acua licuida no pote esiste en la surfas de la luna, e vapor de acua es rapida descomposada par lumina de sol, e es perdeda a spasio. An tal, siensistes de pos la desenio de 1960 divina ce jelo de acua pote survive en crateres fria e con ombra permanente ce es trovada en la polos de la luna.

Acua, e la grupo cimical relatada idrosil (·OH), ance pote esiste en formas liada a sustantias lunal (en loca de acqua libre), e atestas monstra un indica forte ce esta es tal en consentras basa tra multe de la surfas de la luna. En fato, es pensada ce la acua asorbeda esiste en consentras de 10 a 1000 partes par milion.

## Referes
Linguas iuman

La **linguas iuman** (o yuman) es un familia de linguas parlada en Baja California e Sonora norte en Mexico, e en California sude e Arizona ueste en la SUA. Los es comun clasida como un parte de la suprafamilia de linguas hocan.

* Cochimí *(estinguida)*
* Kiliwa
* Iuman propre
** Iuman delta-californian
*** Ipai (acc Iipay, Diegueño norte)
*** Kumeyaay (acc Diegueño sude, Campo, Kamia)
*** Tipai (acc Diegueño sude, Huerteño, Ku'ahl)
*** Cocopah (acc Cucapá)
**  River Yuman
*** Quechan (acc Yuma)
*** Maricopa (acc Pii-Paash)
*** Mohave
**  Pai
*** Yavapai
*** Iuman norte
**** Hualapai (acc Walapai)
**** Havasupai
*** Paipai (acc Akwa'ala)
Orkut

**Orkut** es un rede sosial poseseda par Google Inc. La rede sosial ia reseta sua nom de sua creor, lo turces Orkut Büyükkökten. La servi es developada per aida crea amis nova. Lo es la plu visitada en Brasil e Barat.
Istoriei literaturii române de la origini până în prezent

***Istoriei literaturii române de la origini până în prezent*** es un sintese de la istoria de la leteratur romanian publicada per George Călinescu en 1941.

## Bibliografia
* Călinescu, George (1941) *Istoriei literaturii române de la origini până în prezent*.
Istoria de Noria

La **istoria de Noria** ia es influeda par la clima e la tereno de la area.

La eda vicing ia vide la uni de la pais. La cristiani de la pais ia aveni en la sentenio 11. La popla ia crese asta la anio 1349, cuando lo ia es duida par la peste negra. Noria ia entra a la Uni de Calmar con Danmarc e Sveria en 1397.

Pos cuando Sveria ia parti de la uni en 1523, Noria ia deveni la asosior debil en la uni con Danmarc.
Identia arabi

La **identia arabi** es definida en modo nondependente de la identia relijial, e lo presede la estende la islam, con renas cristian arabi e tribus iudi. Oji, la plu de arabis es muslim, con un minoria de otra relijios: xef cristianisme, ma ance durzi e bahai. La arabis es jeneral muslimes suni, xia o sufi, ma oji 10% de arabis es cristian. Esta inclui cristianes de ci sua lingua prima de comunia es arabi, e ci identifia se como arabi.
Amazonia

**Amazonia** (portuges: *Floresta Amazônica* o *Amazônia*) es un foresta ce covre la plu parte de la basin de la Rio Amazon en America Sude. El ensirca 7 miliones km². Esta tera parteni a 9 nasiones.

## Vide ance
* Internasionali de la Amazonia
Cartas solitar

**Cartas solitar** es un familia de juas per un person, juada con cartas. La plu de esta juas usa un o du pacos de cartas, e ave la gol de fini en un modo predeterminada. Como un esemplo, a su es la regulas per la jua de cartas solitar plu poplal: Klondike (pronunsiada Clandaic), de la parte de Canada norde-ueste do la jua ia es poplal entre la escavores de oro.

On comensa con un paco de 52 cartas. Per crea la *table*, on pone un carta, con fas a alta, a la sinistra de la table, segueda par ses cartas con fas a basa (de sinistra a destra). Sur la cartas con fas a basa, on pone un carta, fas a alta, sur la prima, e sinco cartas con fas a basa a la resta. On continua en esta moda asta cuando on ave sete pilas de cartas con un carta, fas a alta, a la culmine de cada, como la model a la destra.

Cuatro *fundas* (la retangulas a la destra superior de la model) es construida par familia de cartas de la as (la carta minimal en esta jua) a la re (la carta masima). A la *table*, on pote ajunta cartas de un forte un min de la carta presedente, ma en la color oposada (la roja sur la negra, o la negra sur la roja). La gol ultima es la move a la cuatro *fundas* de la *table*, pos cuando on ia pone ala la as, tota de la mesma familia.

La cartas cual resta en la *mano* es abrida, tre en un turno. Si la carta tre pote es poneda sur un otra carta a la pilas orijinal o fonte, on pone el ala. Si no, on continua abri la cartas en la *mano*, tre en un turno. Cuando on ariva a la carta final, on recomensa con la mesma cartas. Un otra metodo es la abrida de un carta en un turno, ma vade tra la cartas sola un ves.
Nasionalisme indu

**Nasionalisme indu** refere a la espresas de pensa political e sosial, basada en la tradisiones cultural e spirital orijinal de la sucontinente Indian.
Tulipa

Un **tulipa** es un planta florinte de la jenera *Tulipa* en la familia Liliaceae, cual ave multe species.
Jua de la Amazonas

La **Jua de la Amazonas** (o, per corta, "Amazonas") es un jua de table stratejial entre du juores, cual ia es inventada en 1988 par la arjentinan Walter Zamkauskas. Lo parteni a la familia de juas teritorial, como Go.
La jua ("El Juego de las Amazonas"/"The Game of the Amazons") es un marca comersial enscriveda par Ediciones de Mente.

Ambos juores ave cuatro pesos, clamada amazonas, cual los move supra un table de 10x10 cuadretas. Cada move es composada de du partes: Un amazona move como un dama en xace, vertical, orizonal o diagonal a cualce distantia, ma lo no pote prende otra pesos; A pos, la amazona lansa un flexa imajinal, cual pote vade en la mesma modo como un amazona, e la juor pone un bloco a la cuadreta la juor ia eleje. La blocos sta a sua locas asta la fini de la jua, e restrinje la moves de la amazonas de ambos juores. Cada juor compete per ave plu posibles de move per sua amazonas ca la oposor. La juor ci no pote move plu perde la jua.

A causa de la multe posibles de move (plu ca 2000 en la move prima) la Jua de la Amazonas es vera complicada. Asta aora no teoria esiste per la moves de comensa. 

Tu pote jua esta jua en alga locas a la interede:
*LittleGolem
*BrainKing 
*ItsYourTurn
Salsix

**Salsix** es un comeda fada de carne moleda, combinada con sal, erbas, e otra spises. Salsix pote ance es fada de vejetales. La carne es presada en un casca fada tradisional de intestines limpida, ma plu resente de colajeno, selulosa, o an plastica. Alga salsix es preparada sin casca. Salsixes pote es conservada par sali, seci, o fumi.

Tipos de salsix:
*salsix de figato
*salsix de sangue
*salsix fumida  (pe kielbasa, kolbasz, mortadella, bologna, cervelat)
*salsix secida (pe salami, saucisson, pepperoni)
*salsix cru (pe breakfast sausage, chorizo)
*salsix vejetal
Juas Olimpial

La **Juas Olimpial** es un aveni internasional importante de e sportes de estate e sportes de inverno. On ave juas olimpial a cada anio du. La juas de estate e la juas de inverno alterna.

La juas orijinal ia aveni en Elas de la sentenio oto ante la eda comun asta la sentenio sinco de la eda comun. La olimpiales moderna prima ia aveni en 1896 en Atina en Elas.

La selebra de la juas inclui multe rituos e simboles, per esemplo la bandera olimpial, la foco olimpial, e la rituos de abri e fini. La atletas prima, du, e tre de la plu bones, reseta medalias de oro, arjento, e bronze. La juas olimpial inclui 26 sportes.

En la anio 2008, la Juas ia aveni en Atina en Elas.

En 2012, la Juas de estate ia aveni en London, a la ves prima de pos 1948.

En 2016, la Juas de estate ia aveni en Brasil.

En 2020, la Juas de estate va aveni en Tokyo en Japan.
Sopa

**Sopa** es un comeda preparada par boli bulion con otra ingredientes como carne, vejetales, e otra comables ajuntada. La plu comun, sopa es servida como calda, ma es a veses servida como fria.

Esemplos comun de sopa (con nomes engles ajuntada):

*sopa de bivalvo - clam soup
*sopa de col - cabbage soup
*sopa de favas - bean soup
*sopa de filos de ovo - egg drop soup
*sopa de fungos - mushroom soup
*sopa de gal - chicken soup
*sopa de gombo - gumbo
*sopa de lentiles - lentil soup
*sopa de onion - onion soup
*sopa de patata - potato soup
*sopa de pex - fish soup
*sopa de poro - leak soup
*sopa de talietas - noodle soup
*sopa de tomate - tomato soup
*sopa de vejetal - vegetable soup

Alga sopas es asosiada con cosinas de un pais o cultur spesial. Per esemplo (con nomes orijinal ajuntada):

*borxt (*borscht, borshch*) - un sopa de betas e otra vejetales, orijinal de Ucraina
*buliabes (*bouillabaisse*) - un sopa o ragu spisosa fada de pex variosa, orijinal de Provensa
*bulion - un preparada licuida, comun fada de carne, osos, o vejetales lenta coceda, cual on pote servi simple o con spises; ance usada como un funda per otra sopas plu complicada
*gaspatxo (*gazpacho*) - sopa fria de tomate e otra vejetales, orijinal de Espania
*gulax (*goulash, gulyás*) - sopa o ragu de bove, paprica, e onion, orijinal de Magiar
*miso - un sopa de pex e soia fermentada, orijinal de Japan
*milacutani (*mulligatawny, miḷaku-taṇṇi*) - un sopa de gal o otra carne con cari, orijinal de India brites 
*fo (*pho*) - un sopa de oniones, oniones joven, jinjer, e otra spises, orijinal de Viet
*bisc (*bisque*) - un sopa cremosa de crustaseos pureda
*vixisua (*vichyssoise*) - pure fria de patata, poro, e crema, orijinal de Frans

*[[Ragu]]s* - platos de carne taliada a pesos peti, lenta coceda con vejetales - es simil a sopas ma normal ave min licuida. Sopas cual es densida par ajunta crema o otra cosas es comun nomida *[[sopa cremosa]]* o *[[pure]]s*.
Tecnolojias emerjinte

La **tecnolojias emerjinte** es la tecnolojias cual es persepida como capas de cambia la state presente. Entre esta tecnolojias on trova la nanotecnolojia, la biotecnolojia, la tecnolojias de informa e comunica, la siensa conosal, la robotica e la inteleto artifisial.
Susumu Tonegawa

**Tonegawa Susumu **(1939- ), ia es un biologiste moleculal japanes, la plu bon conoseda per sua descovre como sesiones de jenes en selulas crea anticorpos variosa.

Tonegawa ia nase en Nagoya. Sua rexerca jenetical ia consentra a la enigma siensal de como un bilion anticorpos diferente pote veni de sola 1000 sesiones jenetical posible en selulas cual jenera anticorpos.

Tonegawa ia descovre ce durante la crese de selulas, la cambia de locas de materias jenetical e sua recombina constante crea multe jenes nova en cada selula. El gania en 1987 la premio Nobel per fisiolojia o medica .
Reserva de la Nasiones Unida per Enfantes

La **Reserva de la Nasiones Unida per Enfantes** (engles: United Nations Children's Fund, o UNICEF) es un ajenteria de la Nasiones Unida, dedicada a la bonia de enfantes. La organiza ia es fundida en 1946 per aida la enfantes en Europa e Xina pos la Gera Mundal Du.

UNICEF foca presente sur la developa umana per la futur distante, an cuando lo continua ofre aidas de crise. La ajenteria ave aora plu ca 200 ofisias en 115 paises developante. Tota de sua finansia veni de contribuis volente de governas e la popla. Plu ca 130 paises reseta la suporta de UNICEF per cura de sania, nutri, instrui, e programas per acua e sania. En 1965, la ajenteria ia gania la premio Nobel per pas.
Parla a Gettysburg

La **Parla a Gettysburg** par Presidente Abraham Lincoln de la Statos Unida es un parla multe famosa de istoria american. Lo ia es donada a la dedica de la Semetero Nasional de la Soldatos en 19 novembre 1863, en la gera interna american, a cuatro e un dui menses pos la Batalia de Gettysburg.

## Testo
Norsk biografisk leksikon

**Norsk biografisk leksikon** es la ensiclopedia biografial norsce la plu grande.

La edita un ia apare entre 1921 e 1983, incluinte 19 volumes e 5 100 articles. Lo ia es publicada per Aschehoug con aida economial de la stato.

Kunnskapsforlaget ia compra la deretos a Aschehoug en 1995, e pos un preprojeta en 1996-97 la labora per un edita nova ia comensa en 1998. La projeta ia ave la suporta economical de la Funda Fritt Ord e de la Ministreria de Cultur, e la edita du ia es lansada a mercato en la anios 1995-2005, incluinte 10 volumes e 5 700 articles. En 2006  ia comensa la laboras per un edita electronical, con suporta de la mesma instituidas. En 2009 un edita per internet con asede libre ia es lansada con la *Store norske leksikon* per Kunnskapsforlaget. La edita electronical spesifa biografia ajuntada e refresci la data de mori de alga persona.
Navara

**Navara** (euscara: *Nafarroa* e espaniol: *Navarra*) es un comunia autonom de Espania norde. Sua capital es Pamplona.

## Istoria
### Anticia
En la Impero Roman, la vascones, un tribu preroman, ia popla la inclina sude de la Montes Pirineo, incluinte la area cual ta deveni Navara. En la norde montaniosa, la vascones ia fuji de la coloni roman, eseta la areas costal como Oiasso (en lo ce oji es Gipuzcoa) e la areas plu plana a sude, cual ia servi per cultiverias roman (viterias, olivos e trigo).

## Linguas
Espaniol es ofisial en tota Navara. Euscara es coofisial en la areas do es parlada. La parte norde-ueste es lo la parlores de euscara abita contra ce a sude sola espaniol es parlada. La capital, Pamplona, es un zona miscada. Navara es divideda en tre rejiones lingual: rejiones do euscara es vasta e coofisial, zonas do es presente e ave reconose ofisial (zona miscada) e rejiones do es nonofisial.

## Vide ance
* Rena de Navara
* Concista de Navara
* Euscaleria
Aljebra fundal

La **aljebra fundal** ensirca alga de la consetas fundal de un de la ramo xef de la matematica. Lo introdui cuantias sin valua fisada, conoseda como variables. Lo conserna strutures aljebral relatada con la numeros complicada e real.

## Vide ance
* Egali cuadral
Tradision clasica

La **tradision clasica ueste** es la reseta de la anticia clasica elinica-roman per cultures posterior, spesial la Ueste posclasica, incluinte testos, ojetos, ideas, instituidas, monumentos, arciteta, fabricadas cultural, rituales, praticas e disedas.

La studia de la tradision clasica difere de la filolojia clasica, cual xerca recovre "la sinifias cual la testos antica ia ave en sua contestos orijinal". Lo esamina la fortias per descovre la realias de la mundo elinica-roman e "malcomprendes creosa" cual reinterprete valuas, ideas e modeles estetica anticin per usa contempora.

## Bibliografia
* Barkan, Leonard. *Unearthing the Past: Archaeology and Aesthetics in the Making of Renaissance Culture.* Yale University Press, 1999).
* Cook, William W., and Tatum, James. *African American Writers and Classical Tradition*. University of Chicago Press, 2010.
* Walker, Lewis. *Shakespeare and the Classical Tradition: An Annotated Bibliography 1961–1991.* Routledge, 2002.
Euscadi

**Euscadi** (euscara: *Euskadi* e espaniol: *País Vasco*) es un comunia autonom de Espania norde, e es parte de la abita istorial de la popla euscara.

## Vide ance
* Euscaleria
Teorem fundal

La **teorem fundal** de un campo de matematica es la teorem considerada sentral en acel campo. La nom de un tal teorem no es fundida en la frecuentia con cual lo es usada o la difisilia de sua demostras.
Aljebra linial

**Aljebra linial** es la ramo de la matematica consernante la spasios vetoral e la asosias linial entre acel spasios. Lo inclui la studia de linias, planas e suspasios, ma ance conserna la proprias comun a tota la spasios vetoral.
Divide (matematica)

La **divide** es un de la operas fundal de aritmetica, la opera oposante de multipli.

La divide determina a cuanto veses on debe multipli un numero afin el deveni egal con un otra numero. La simbol de divide es "/".

Si la du numeros ave la mesma sinia (positiva o negativa, + o -), la resulta es positiva; si los ave sinias diferente, la resulta es negativa.
Teorem fundal de aritmetica

La **teorem fundal de aritmetica** afirma ce tota entero plu grande ca 1 o es  primal o e multipli de numeros primal e ce esta multipli es unica, pd:

:  6936 = 2^3 \cdot 3 \cdot 17^2 \, 

:  1200 = 2^4 \cdot 3 \cdot 5^2 \,
Muron de Leon

La **Muron de Leon** es la fortres roman de la site espaniol de Leon cual limita la sentro istorial de la site.
Stato Libre de Fiume

La **Stato Libre de Fiume** ia es un stato libre e autonom cual ia esiste entre 1920 e 1924. Sua teritorio de 28 km 2 ia es composada de la site de Fiume (oji en Corvatsca e, de la fin de la Gera Mundal Du, conoseda como Rijeca) e la areas rural a la norde, con un coredor a la ueste cual ia lia el con Italia.
Sisilia (provinse roman)

**Sisilia** (latina: *Sicilia*) ia es la provinse un otenida par la Republica Roman, organizada en 241 aec en la tempo seguente la Gera Punica Un.
Sivilia nuragal

La **sivilia nuragal**, naseda e developada en Sardinia, la isola du plu grande en la Mar Mediteraneo, ia dura de la eda de bronze (sentenio 18 aec) a la sentenio 2 ec. La nom de la sivilia veni de la monumento la plu tipal, la nurage, un tore-fortres construida per tota la isola. Oji Sardinia ave 7000 nurages.
Constitui de la Republica Roman

La **Constitui de la Republica Roman** es la terma usada par la istoriografia por referi a la potias de la Stato en Roma antica.
Pietas

***Pietas***, traduida como "debe", "fida", "dedica", "relijiosia" o "relijiosia fial" ia es un de la virtuas xef entre la romanes antica. Lo ia es la virtua distinguinte de la eroe fundal, Eneas. La corespondente elinica es eusebeia (εὐσέβεια).
Templo roman

La **templos roman antica** ia es un de la construidas la plu importante en la cultur roman, e un de la construidas la plu rica en la arciteta roman, an si sola alga ia survive completa. Sua construi e manteni ia es un parte major de la relijio roman antica e tota sites importante ia ave a la min un templo xef como ance santerias peti.


TempleofCapitoliumRome.jpg
Croatia Pula Temple of Roma and Augustus 2014-10-11 11-30-05.jpg
Templo Romano dedicado a Trajano (Alcántara, Cáceres, España) , vista frontal..JPG
Suserebro

La **suserebro** es la partes basa de la serebro total. El inclui la talamo, la serebreta, la pons, e la medula. El no inclui la serebro propre.
Serebro

La **serebro** es un organo cual servi como la sentro de la sistem de nervos en tota la vertebratos e nonvertebratos.

## Vide ance

*Cortex serebral
*Sistem limbica
*Ganglios basal
*Suserebro
*Anatomia de lingua
Oio

La **oios** es la organos de la sistem de vide. Los furni organismes con vide, la capasia de reseta e prosede detalias vidal, como ance capasi varia funsionas cual responde a lus e es autonom de vide. La oios deteta la lus e converti lo en impulsas eletrocimical en la neurones. En organismes superior, la oio es un sistem otical complicada cual colie lus de la ambiente ensircante, regula sua intensia tra un diaframa, foca lo tra un asembla de lentes ajustable per formi un imaje, converti esta imaje en un colie de sinias eletrical, e transmete esta sinias a la serebro tra ruetas neuronal complicada cual lia la oio tra la nervo otical a la cortex vidal e otra areas de la serebro.
1560

## Avenis
*La prima tulpan veni de Turcia a Nederland.
## Nases
*junio 25 - Wilhelm Fabry, sirurjiste deutx (mori 1634)
## Moris
*janero 1 - Joachim du Bellay, poesiste frans (nase s1522)
Tualatin, Oregon

**Tualatin, [[Oregon]] ** es un site en la contia Washington, con un parte peti en la contia Clackamas, un vila suburban en la area urban de Portland-Vancouver.

La cuantia de abitores en 2010 ia es 26 054, e la site ave 21.32 cilometres cuadrida de teritorio munisipal.

En la desenio de 1850, un vileta ia es construida asi e clamada Galbraith. En 1853, Galbraith ia deveni Bridgeport, cuando Samuel Galbraith (la fundor de Galbraith) ia construi un ponte supra la rio Tualatin.  

La site ia es nomida per la rio Tualatin; la etimolojia de la nom *Tualatin* no es serta sabeda. On ipotese ce la parola ia deriva de la lingua de la popla orijinal, e sinifia posible *pigra*, o un *plana sin arbor*. Como notada par la libro, *Nomes jeografial de Oregon (Oregon Geographic Names)*, la posteria *Tualitin* ia es instituida a 5 novembre 1869, e sua spele ia cambia a *Tualatin* en 1915. La site ia es corporada en 1913.
Consensia

**Consensia** es la capasia de ave esperias. En un sinifia plu streta, a veses clamada auto-consensa, lo inclui la capasia reconose sua esiste propre, comprende se mesma como un individua, e distingui se mesma de otras e la mundo ambiente.

Jeneral, la animales plu complicada (la parte grande de la vertebradas) es videda como consensosa. Multes restrinje la autoconsensa a la umana, ma esperimentes mostra ce alga otra primates ave un spesie de autoconsensa. Elefantes e alga setaseos ia mostra plu resente un posible autoconsensia.
Colabora ucrainsce con la Ase

En la ocupa militar de Ucraina par la nazistes, la divides teritorial nova de la Gera Mundal Du ia inclui la Distrikt Galizien e la Reichskommissariat Ukraine covrente la teritorios sude-este de la Republica Polsce Du e la Republica Sosialiste Soviet de Ucraina traversante fronteras vea.